কুইডিচ থ্রু দি এজেস
হ্যারি পটার জগতের কুইডিচ সম্পর্কে ব্রিটিশ লেখিকা জে. কে. রাউলিং রচিত একটি বই হল কুইডিচ থ্রু দি এজেস। ২০০১ সালে তিনি কেনিলওয়ার্থি হুইস্প ছদ্মনামে বইটি লিখেন। আপাতঃদৃষ্টিতে এটি হ্যারি পটার সিরিজের কয়েকটি বইয়ে উল্লেখিত হগওয়ার্টস লাইব্রেরির কুইডিচ থ্রু দি এজেস নামক সত্যিকার একটি বইয়ের কপি। বইটি থেকে প্রাপ্ত অর্থ কমিক রিলিফ নামক দাতব্য সংস্থায় দান করা হয়। প্রতিটি বইয়ের ধার্যকৃত মূল্যের ৮০% এরও বেশি বিশ্বের বিভিন্ন স্থানের দরিদ্র শিশুদের কাছে সরাসরি পৌঁছে যায়। কমিক রিলিফের ভাষ্যমতে কুইডিচ থ্রু দি এজেস এবং ফ্যান্টাস্টিক বিস্টস অ্যান্ড হোয়্যার টু ফাইন্ড দেম বই দু’টি প্রায় ১৭ মিলিয়ন ব্রিটিশ পাউন্ড সংগ্রহ করেছে।